Magasság: 6,4 kilométer.
Sebesség: 579 km/h.
E-blokk 2050 kilogrammon.
Ernyő kibontásra kész.
Túl korai!
Nem mi irányítjuk az ereszkedést!
Tedd ki a nyitóernyőt!
Az ernyőfedő nem oldott le!
Próbáld megint!
Fedél levált!
Nyitóernyő kint!
Még mindig túl gyors!
Becsapódásra felkészülni!
1995. FEBRUÁR 8.
Itt Idzsong Gil.
Teljesítettem a küldetést nagyszerű nemzetünk tiszteletére.
Várom a választ. Adás vége.
Itt Idzsong Gil.
Teljesítettem a küldetést nagyszerű nemzetünk tiszteletére.
Várom a választ.
Adás vége.
Itt Idzsong Gil.
Teljesítettem a küldetést nagyszerű nemzetünk tiszteletére.
Várom a választ.
Adás vége.
Itt Idzsong Gil.
Teljesítettem a küldetést nagyszerű nemzetünk tiszteletére.
Várom a választ.
Adás vége.
Itt Idzsong Gil.
Teljesítettem a küldetést nagyszerű nemzetünk tiszteletére.
Várom a választ.
Adás vége.
A 134-es talajmintában
jelentős mennyiségű magnézium található.
Várom a választ.
Adás vége.
El a hajómtól!
Ez itt a Koreai Népköztársaság területe!
El a hajómtól!
Mit akarnak itt?
Ne lőjön!
Ez birtokháborítás!
- Azért jöttünk… - Hátra!
Mit akarnak?
Nem vehetik el a hajómat!
Hátra!
Vissza!
IDEGEN EGY IDEGEN VILÁGBAN
WILSON: MELEG VAGYOK AZ ELNÖK FELVÁLLALJA HOMOSZEXUALITÁSÁT
WILSON LESZBIKUS
KONGRESSZUSI VIZSGÁLAT TILTAKOZÁS, ELLENTÜNTETÉS
HAZUG, HAZUG WILSON MEGVEZETTE AZ AMERIKAI NÉPET
MI MÁST REJTEGET?
Elnök asszony, az alelnök keresi.
Küldje be!
Üdv, Jim!
Elnök asszony.
A tegnapi kijelentése fényében
tisztában kell lennie a helyzettel.
Hogyne.
A felelősségrevonási eljárást egyre többször emlegetik.
A kongresszus két házában majdnem minden republikánus
támogatja az elindítását.
Úgy érzik, elárulták őket, hogy hazudtak nekik.
Szexuális preferenciáim eltitkolása
nemigen tekinthető hazaárulásnak.
Bölcs döntés lenne, ha megkímélné magát és az országot egy szégyenletes
felelősségrevonási eljárástól, amiben a szenátus bizonyára elítéli.
Ahhoz kétharmados többség kell.
Elegendő demokrata támogatással túlélhetem a dolgot.
Egy olyan párt kezébe helyezné a sorsát,
ami ellen foggal-körömmel küzdöttünk az elmúlt két évben?
Mit javasol, Jim?
Hogy mondjon le.
Ezzel megmenthetné a republikánus pártot a következő választás apokalipszisétől.
Gondolom, kész a helyemre lépni.
Ennek semmi köze ahhoz, hogy mit akarok. Támadás alatt állunk.
Én állok támadás alatt.
Mindent elkövetek, ami hatalmamban áll, hogy megvédjem az örökségét.
Erről biztosíthatom.
Szarik maga az én örökségemre.
Meg rám is.
Tudom, hogy támogatni fogja a házelnök NASA-t kiherélő törvénytervezetét.
Gondolom, nem kell hangsúlyoznom,
de ha mégis, hát tessék: a Mars-küldetése beleállt a földbe.
Kész cirkusz volt az indulás óta.
Először Will Tyler, aztán az orosz szerelemgyerek,
és a hét halottról még nem is beszéltünk.
Nem azért tesszük ezeket a dolgokat, mert könnyűek,
hanem azért, mert nehezek.
Nem hagyom, hogy lerombolja mindazt, amiért annyit dolgoztunk!
Én pedig azt nem, hogy tönkretegye a Republikánus Pártot!
Pedig ráférne.
Ha megbocsát, dolgom van.
Ó, Molly! Szia! Karen vagyok.
Wayne ott ragadt egy diákkonferencián.
Nyugodtan várd meg!
- Oké. - Foglalj helyet!
Vagy ne.
Leszarom.
Hű, Molly, ez a festmény fantasztikus.
Azokat mind Wayne festette.
Na jó. Ez nem megy. Képtelen vagyok koncentrálni.
Ideérzem a szorongásodat.
- Oké, ha gondolod, elmegyek… - Ki vele! Gáz van?
Ha nem bánod, inkább Wayne-nel beszélnék róla.
Hidd el, nekem is az lenne a legjobb!
De itt vagyok, meg hát te is, szóval, gáz van?
Na jó.
Szóval, a Heliosnál dolgozom Dev Ayesával együtt, és…
Te vagy az ügyvezető. Wayne elmondta. Hagyjuk a rizsát!
- A rizsát? - A süketelést.
Jó.
Az igazgatótanács felkért vezérigazgatónak.
- És ezzel mi bajod? - Hát…
Ez Dev posztja. Ő alapította a Heliost.
Ő vitt oda azután,
ami a Polarisszal történt, és…
Úgy érzed, adósa vagy valamivel?
Igen. Adósa is vagyok.
- Akarod a melót? - Ez tök mellékes.
Frászt mellékes. Akarod a melót, vagy nem?
- Igen, akarom. Nagyon is. De… - Emlékszel az Apollo 15-re?
- Hogy felejthetném el? - Gordo volt rá beosztva.
Több mint egy éven át készült arra, hogy jeget találjon a Holdon.
És amikor Deke szólt, hogy én megyek fel,
gondolod, hogy egy percig is haboztam?
Hm? Gondolod, azt mondtam: „Nem megy. Mit szól Gordo? És ha szarul esik neki?”
Lónak a faszát! Ezt mondtam: „Megyek hát!”
Igen, persze hogy ezt mondtad. Mert egy…
Önző gyökér vagyok.
Nem! Eltökélt és határozott.
Frászt. Tényleg egy önző gyökér vagyok. Nem baj az.
Az ilyenek változtatják meg a világot.
Például az exférjed.
Vagy Dev Ayesa. Az értelmező szótárban
az ő képe szerepel az „önző gyökér” bejegyzésnél.
És a lelked mélyén tudod, hogy te is az vagy.
BOLDOGSÁG VÖLGYE BÁZIS
A baba jól van?
A teszteredmények után okosabbak leszünk.
Mindjárt jövök.
Hahó!
Mi a helyzet?
A terhességi toxémia miatt a baba nem jut elég vérhez a méhben.
Jézusom!
És Kelly?
Továbbra is magas a vérnyomása. Túl magas.
Meg kell indítanunk a szülést, vagy mindkettőjüket elveszíthetjük.
Nem veszíthetem el Kellyt. Érti ezt, Dimitrij?
Mindent elkövetek, Edward.
De nem áll rendelkezésemre a megfelelő felszerelés.
A baba egy hónappal korábban fog megszületni, mint kellene.
Azaz?
Minél hamarabb fel kell juttatnunk Kellyt a Főnixre.
Nekik van lélegeztetőjük és magnéziumuk a toxémia kezelésére.
De… nincs elég üzemanyagunk. Még egy hónap, mire az MSAM felszállhat.
Ha nem indítjuk meg a szülést 24 órán belül, mindkettőjüket elveszítjük.
KÉZIFÉK BEHÚZVA
Marsjáró Egy, itt a Boldogság völgye.
Poole, Kuznyecov, jelentkezzetek!
Azt hittem, ez egy sima szonda volt.
Mi is. Titokban tartották. Bukás esetére.
Otthon meg azt hiszik, meghalt. Szegény ördög.
Egy pillanat! Nem szeptemberben lőtték fel?
Azaz előttünk értek a Marsra.
Ez a pasas előttünk ért a Marsra.
Ő volt az első ember a Marson?
A kurva anyját!
Azta!
Ja.
Egy szót sem beszél a nyelvén?
Nem óriási haverok Észak-Koreával?
Egyébként is tök mindegy.
Másik frekin van. Nem hall minket.
Mihez kezdünk? Nem ülhetünk itt a végtelenségig.
Hát…
ha egyszerre rontunk rá,
csak egyikőnket lőheti le.
Mondja, hogy ennél van jobb ötlete is!
Miért, magának van?
Lehet, megy ez szavak nélkül is.
Mit művel, Danielle?
Ha én azt tudnám…
Oké, szóval…
Na jó.
Kölcsönvennénk a hajója egy részét.
Igen.
Szóval, ez a maga hajója.
Nekünk meg kéne egy darabja, hogy… felszállhassunk.
Oké, mondom másként.
Hogy mi…
elmehessünk innen haza.
Leesett?
Haza?
Haza. Aha!
Igen! Igen! Hogy elmehessünk… Igen.
Várjon! Várjon már, Kuz! Az isten verje meg!
Igyekszem… Várjon már!
Adja ide!
Megvan!
Oké, oké.
Ez meg mi volt?
Igaza volt. Sikerült szavak nélkül is.
SZOVJETUNIÓ
Boldogság völgye, itt Marsjáró Egy, veszitek?
Jól vagytok, Danielle?
Aha, jól.
Megvan a radar?
Meg. Sietünk vissza.
De van még valami más is.
Hogy lehetséges ez, Mikhail?
Egy műholdat sem nagyon tudnak pályára állítani.
Észak-koreai barátaink
mindig is szerették volna igazolni világhatalmi ambícióikat.
Mégis, minek tekintsük? Menekültnek? Hadifogolynak?
Bush miniszter úr attól tart,
hogy az észak-koreaiak ellenséges cselekedetnek tekintik.
Majd én beszélek az elnökkel. Még mindig szükségük van a támogatásunkra.
Csak hozzák haza a fickót egy darabban!
Megegyeztünk, Mikhail.
Ami pedig az önöknél kialakult politikai helyzetet illeti…
Ne! Inkább hagyjuk!
Van egy orosz mondás, ami ide illik.
Angolul nagyjából így hangzik:
„Csöbörből vödörbe.”
Abba bizony.
Szorítok magának.
Köszönöm.
Viszhall, Mikhail!
NEMZETI REPÜLÉSI ÉS ŰRHAJÓZÁSI HIVATAL
LYNDON B. JOHNSON ŰRKÖZPONT
Mint azt maga is tudja, eléggé el vagyunk havazva,
szóval, mire véljem ezt a váratlan látogatást, Ms. Catiche?
Egy kényes kérdést kellene megbeszélnünk.
Ha az észak-koreai vendégünkről van szó…
Nem róla van szó.
Épp nyakig vagyok egy mentőakció tervezésében.
Nyomoznak maga után, Margo.
Hogy mondja?
Van egy ügynökünk az Igazságügynél.
Ő jelezte, hogy az FBI nyomoz maga után.
A NASA-tól kapták a fülest.
Pontosabban kitől?
Aleida Rosalestől.
Annyit sikerült megtudnunk,
hogy az FBI hamarosan le fogja tartóztatni.
Mi segíthetünk magán, Margo.
Már láttam, milyen az.
Ha nem tesz semmit, letartóztatják,
és a következő 40 évet börtönben tölti.
Ezt akarja?
A Sojournerben még jócskán van folyékony hidrogén.
A lakómoduljaikat felhasználva gyorsíthatunk a metán előállításán.
Oké, ez ígéretes.
Nem tudjuk elég gyorsan kivonni a CO2-t a marsi légkörből.
Válthatnánk néhány szót?
Hogyne. Mindjárt jövök.
Hamarosan átmegyünk a JSC-be.
- Jó. Ott találkozunk! - Oké.
Oké.
Hogy vagy?
- Jól. - Valóban?
Jól, persze.
Még jobban leszek, amint Kellyt feljuttatjuk a Főnixre.
Úgy lesz.
Szóval, csak jelezni akartam,
hogy a rohadékok hamarosan lépnek.
Kik?
Az igazgatótanács.
El akarják venni tőlünk a Heliost.
Nem nézhetjük tétlenül.
Beszéltem pár nemzetközi partnerünkkel.
- Figyu, Dev, én… - Várj, van még!
Beszéltem pár nemzetközi partnerünkkel,
és nagyon érdekli őket, amit tervezünk.
Picit még hezitálnak
- annak fényében, ami… - Dev!
Mi az?
A vezetőség megkeresett.
És felkértek vezérigazgatónak.
És mit feleltél?
Azt, hogy alszom rá egyet.
És hogy döntöttél?
Dev, én valóban hiszek ebben a cégben.
Hiszek abban, amit építettünk, és amit építeni akarunk.
De most leginkább stabil vezetésre van szükség.
- Dev, azt akarom… - Nem, nem.
- Tudnod kell… - Nem kell magyarázkodni.
Ez az én hibám.
Kivételt tettem veled, szakítottam a kollektíva elveivel.
Az, hogy irodát kaptál, címet, mindent, amit kértél,
megrontott mindent, amit ez a cég képviselt.
Dev, mindketten tudjuk, hogy ennek semmi köze
az elvont „egy hajóban evezünk” maszlaghoz.
Valóban? Akkor mihez van köze, Karen?
Világosíts fel, jó?
Hozzád.
Dev, az elmúlt hónapokban kiszámíthatatlan voltál,
kapkodva hoztál döntéseket, és képtelen voltál alkalmazkodni
a kudarcokhoz. Ezzel kockára tetted a cég anyagi biztonságát.
Ez a cégünk jövőjéről szól.
Azokról, akiknek állítólag annyira a szívén viseled a sorsát.
Ja, hogy ezt értük teszed? Nem másért?
Másért is.
Magamért is. De ebben mi a kivetnivaló?
A belemet kidolgoztam, hogy eljussunk ide.
- És most felmarkolod a fizetséget. - Nem akarom, hogy ez legyen.
Dev, szeretném, ha a cégnél maradnál. Benne lennél az igazgatótanácsban.
Együtt építjük tovább, amit elkezdtünk.
Nézzem végig, ahogy széthordjátok a cégemet?
Ahogy kiárusítjátok?
Kösz, de nem.
A NASA dolgozik a megoldáson…
De nagyon nem könnyű.
Ahhoz, hogy a rendelkezésre álló üzemanyaggal felszállhassunk,
nagyon sok súlytól meg kell szabadítanunk az MSAM-et.
Mit tudunk még leszerelni a Popeye-ről?
- Mennyit kellene? - A NASA szerint legalább 450 kilót.
Már így is kikaptuk a legtöbb ülést.
Szedjük ki a nem létfontosságú hardvert!
Nem nagyon van mit, ha repülni is akarunk vele.
Azért maradt még ballaszt, amit kidobhatunk.
Mit?
Magunkat.
Mi vagyunk a legnagyobb teher.
Kilencen.
Ott a 450 kiló saccperkábé.
Micsoda? Nem!
Ha maradunk, Kelly felmehet.
Nem! Nem! Ezt még csak…
Meg kell várnunk a Sojourner 2-t, hogy értünk jöjjön.
Az még másfél év.
Ez őrültség.
Nem tehetitek. Nincs elég kajátok.
Ha szigorúbban porciózzuk a készételeket,
és Kelly növényei a dzsungelben olyan tempóban nőnek, mint eddig…
Kemény lesz, de megoldható.
Szó sem lehet róla.
Nem engedhetem, hogy ilyen áldozatot hozzatok.
Ki kell találnunk valami mást, vagy… nem is tudom.
Dimitrij, teljesen kizárt, hogy itt megindítsuk a szülést?
Sajnálom, de nem megy.
Maradok.
Danny! Nem!
Én is maradok.
- Úgyszintén. - Dettó.
Ez őrültség!
Nem élitek túl!
Ne csináljátok!
Úgy tudjuk, odalent gyakran felmerül, hogy hagyni kéne a Marsot a francba.
Bármilyen nehéz is volt, és bármennyire is gyászoljuk azokat, akiket elvesztettünk,
ha most feladjuk, lenullázunk mindent, ami történt.
Feljuttatjuk Kellyt a Főnixre,
ti meg gyertek el értünk a Marsra…
mert mi nem megyünk innen sehová!
Boldogság völgye vége.
ADÁS VÉGE
Hívja valaki az elnököt!
Mikrofonpróba. Egy, kettő, megvagyunk. Jó a hang, Brandon?
Ja, fasza.
Itt vagyunk a Johnson Űrközpontnál. Azt a hírt kaptuk…
A várandós Kelly Baldwin hamarosan felszáll,
hogy a Mars körül keringő Főnixen megkaphassa a szükséges ellátást.
A döbbenetes hírt a Johnson Űrközpont elől jelentjük,
ahol több százan gyűltek össze…
PRODUKCIÓS SZOLGÁLTATÁSOK
Amint bejutsz a 329-es helyiségbe, keresd meg a videópanelt!
Húzd ki a kábelt az egyes videóátkapcsolóból,
és dugd be ezt a jeladót!
Sunny így feltöltheti a videót, amit idekint veszünk fel a kamerával.
Sima liba.
Biztos, hogy ezt pont most kell csinálnunk?
Tökéletes az időzítésünk.
Minden szem a NASA-ra szegeződik most.
Lerántjuk a leplet erről a korrupt intézményről.
Megváltoztatjuk a világot, Jim.
És méltó módon szolgáltatunk igazságot a szüleidnek.
Jól vagy?
Ja.
…orvosi létesítmény a Mars körül keringő Főnix fedélzetén.
Hamarosan friss hírekkel jelentkezünk…
Még ha az MSAM legénységét le is csökkentjük kilencről egyre,
a jelenleg rendelkezésre álló üzemanyag…
még mindig csak 95,3%.
Kilencvenöt százalék. Ez valami vicc, ugye?
- Jobb, mint 80%. - Tök mindegy.
Olyan nincs, hogy csak az út 95%-át teszi meg. Vagy 100%, vagy semennyi.
Aleida!
Válthatnánk pár szót?
Margo, én…
Mintha máshol járna az agyad.
Tudom. Én…
Van valami, amit meg kell beszélnünk.
Aleida, tudok a nyomozásról.
- Tényleg? - Igen.
Nagyon sajnálom, hogy belekeveredtél. Nem állt szándékomban.
Nekem elhiheted, hogy próbáltam leállítani.
Miért tetted?
Miért segítettél nekik?
Ha ennek vége, megbeszélünk mindent.
Most viszont kifutunk az időből.
Szükségem van rád odabent.
- Ó! Szerinted előtte vagy utána… - Ugyan már!
Ti álltatok bele a Marsba fejjel, de ezzel mindenkivel kicsesztetek!
Ti meg ledöntöttetek egy hegyet!
Elég, elég!
Kezeljük kész tényként,
hogy az MSAM
az elérendő magasság 95%-áig visz el minket!
Honnan lesz meg a hiányzó öt százalék?
Ha lenne időnk másfajta üzemanyaggaI meghajtott második fokozatot építeni,
meglennénk. De nincs.
Megvan a második fokozat.
Kelly az.
- Mi? - Kelly.
Hogy lehetne…
Kap egy önálló hajtóművet.
A PMU-t.
Annak ott kell lennie a Sojourneren.
És kiképeztük a használatára.
A meghajtásos mobilegységet arra tervezték, hogy egy űrhajós
a Sojourner hajóteste mentén közlekedjen vele.
Nincs elég tolóereje, hogy eljuttassa a Főnixre.
Nem a tolóerő a lényeg, hanem az impulzus. Nagyobb üzemanyagtartály kell.
Ha megtaláljuk a módját,
hogy a tartalék üzemanyagtartályokat hozzákössük,
meglesz a sebessége, hogy elérje a pályát.
Egy pillanat! Azt mondod, gyújtsunk Kelly Baldwin alá?
Alapjában véve igen.
Steven, vigyenek egy tartalék PMU-egységet és pár üzemanyagtartályt a hetes épületbe,
és mókolják úgy össze, hogy meglegyen az a hiányzó öt százalék!
Máris.
Bill, ahhoz, hogy ez bejöjjön,
az MSAM tetején kell ülnie az elszakadáskor.
A maga csapatának feladata
- hogy ezt megoldják. - Gyerünk!
A szimulátorban pedig minden lehetséges variációt futtassunk le!
Nem lesz sem irányítás, sem navigáció,
a Főnixszel szemmértékkel kell dokkolnia.
Lássunk neki!
Mindenki jöjjön ide!
Szeretném, ha mindenki tudná, hogy az igazgatótanács
ma fel fog kérni arra, hogy lemondjak a vállalat vezetéséről.
Karen Baldwin lép a helyemre.
- Mi? - Ez komoly?
Azt szeretnék, hogy ne a Marssal foglalkozzunk,
hanem a Holdon kibányászható hélium-3-mal.
Mert abban van pénz.
Nem fogok hazudni nektek, jó sok pénzről van szó.
Látva a közelmúlt kudarcait,
a vezetőség úgy véli, túl gyorsan haladtunk előre.
Hogy ideje visszavonulni.
De minket más fából faragtak.
- Úgy, úgy! - Ugye?
Faszságot beszélnek, Dev.
Nem tehetik.
Barátaim,
a Helios életem főműve.
Mindannyiunké.
De az igazság az,
hogy a Helios csak egy név egy épület tetején.
És amit mi elértünk, az sokkal több egy névnél.
- Igaz! Nagyon is! - Ez egy forradalom. Mind benne vagyunk.
Közösen.
És együtt újrakezdhetjük.
Igen, úgy van!
De ezúttal úgy csináljuk, ahogy kell.
Nem lesz igazgatótanács. Semmiféle felsőbb vezetőség!
Ti alkotjátok az igazgatótanácsot.
Nem fordítunk hátat a Marsnak. Nem!
Megkettőzzük erőfeszítéseinket.
Még több bázissal, küldetéssel, mindennel!
És ez még csak a kezdet.
Volna egy kérdésem.
Akik úgy döntenek, hogy követnek az új vállalkozásba,
ugyanolyan kompenzációt kapnak, mint most?
Köszönöm, hogy így aggódsz, Karen.
Igen, előfordulhat, hogy eleinte csökkentenünk kell a fizetéseket.
Nincs titkolnivalóm előttetek.
- Mennyiről van szó? - Milyen csökkentésről?
Tíz százalék? Tizenöt?
Nem a pénz a lényeg.
- Tartsunk össze! - Mondod te!
És a részvényopció, Dev?
Milyen részvényopció?
Igen, jó kérdés. Ha felmondunk, oda a Helios-részvényopció, ugye?
- Nem vagyok biztos benne… - Érvénytelenek lesznek.
Az úgy 100 000 dollár.
- Oké. - Kizárt, hogy lelépjek.
Én sem. Ez túl sok pénz.
Oké, emberek! Emberek! Hahó! Emberek, nyugi van!
Ez nem a pénzről szól!
Nem is rólunk.
Hanem arról, hogy valami nagyobbat tegyünk.
Te könnyen beszélsz, Dev!
Fullosan tele vagy.
- Házat akarok venni. - Diákhitelt fizetek.
Én meg jelzálogot.
Az MSAM tetejéről?
Ez őrültség.
Hát, lehet, de…
ez a terv.
Menni fog, Kel.
Ilyen ritka atmoszférában felszállni az MSAM tetejéről
olyan lesz, mint a Holdon tujázni az LSAM-en.
Neked van a legnagyobb gyakorlatod a PMU kezelésében.
Tekintsd egy sima űrsétának!
Amihez ágyúból lőnek ki.
Hát…
De ha ez kell ahhoz, hogy a baba biztonságban legyen, megteszem.
Ez a beszéd!
De ha én az MSAM tetején leszek, ki irányítja?
Hát, nem te.
Hanem én.
Nem! Ne! Ez egyirányú…
Majdnem az összes üzemanyag rámegy.
Nem lesz mivel fékezned a leszállásnál. Beleállsz a földbe!
Nem hagyom, hogy más kockára tegye az életét
érted és a kis Edért.
Nyugi!
Houstonnal agyalunk,
hogy jöhetek vissza egy darabban.
És az általam ismert legjobb pilóta segít nekik benne.
Jól van, jól van!
Elég ebből a szarakodásból!
Adjunk a melónak!
Hol van a sötétség úrnője?
Helló, Molly!
Hú, de hiányzott már ez a hang!
Úgy hallom, Ed Baldwin a segítségemre szorul.
Igen. Azt mondta, kéne valaki, aki…
Aki már verte a saját farkával a csalánt?
Igen, azt hiszem, szó szerint így mondta.
Oké, ne rágjuk tovább ezt a gumicsontot! Miből élünk?
Milyen üzemanyag-határértékekkel számolhatunk,
amint Kelly leválik az MSAM-ről?
Két-három százaléknál nem többel.
Az nem sokra elég.
FIDO, GUIDO…
adjanak meg mindent Ms. Cobbnak, amire szüksége van!
Örülök, hogy hazaértetek.
Ők a Boldogság völgye lakói.
Üdv nálunk!
Oké. Hogy hívják?
Gőzöm sincs. Meg sem mukkan.
Mi a neve?
Idzsong Gil alezredes.
Anyám borogass!
A háború alatt ragadt rám pár szó.
Ed Baldwin parancsnok.
Vigyenek vissza az állomáshelyemre!
Az állomáshelyére?
Vigyenek vissza az állomáshelyemre!
Azt… azt hajtogatja, hogy…
vigyük vissza az otthonába.
Nem volt odáig, hogy elhoztuk a hajótól,
de hagytuk volna meghalni?
Neki csak a küldetés számít, mindegy, mibe kerül.
Nos, drága kis galuskám…
…mostantól ez az otthonod.
Na jó. Dani, bízzátok a radart Louisára!
- Oké. - Hamarosan fel kell szállnunk.
Oké! Oké.
PIHENŐ
Jimmy.
- Karen. - Szia!
Szia!
Izé, hát te…
Ja, azért vagy itt, mert…
Igen. Mondjuk, rád nem számítottam.
Értem. Hát, itt vagyok.
Danny biztos örülni fog neki.
Ja.
Jól vagy?
Hát, igen…
Én most kimegyek egy cigire.
Oké. Odabent találkozunk.
Aha. Majd odabent.
Oké.
Karen.
Foglaltam neked egy helyet.
Kösz.
REPÜLÉSIRÁNYÍTÁS
Tudtam én, hogy így vagy úgy, de együtt fogunk dolgozni.
Fura, régebben le nem engedtek odafentről.
Engem sem.
Húsz éve ott ültem fent,
és vártam a híreket, hogy a férjem életben van-e.
Most itt vagyok lent.
És várom a híreket a lányomról és róla.
RANDEVÚ FELSZÍNI TÁVOLSÁG
Szia, Jim!
Hogy sikerült?
Jól.
Nagyon jól. Minden, izé, a helyén.
Remek. Nagyon köszönjük.
- Nem, Hal? - Hogy a viharba ne!
Király.
Ki kell mennem a mosdóba.
Oké. Hamarosan találkozunk.
Szia, itt Amber! Hagyj üzenetet!
Amber, itt Jimmy. Kérlek, hívj vissza!
Valami nagyon nem stimmel a JSC-ben,
és nem tudom, mit tegyek.
Lehet, hogy…
Jól vagy?
Ja. Ja. Jól.
Menő. Csak mert úgy elrohantál, meg minden.
Ja, semmi gáz, csak ki kellett mennem a mosdóba.
Kit hívtál?
Ó! Ambert.
Csak szóltam neki, hogy később megyek.
Ez tök kedves.
És most megyek pisálni.
Ms. Madison?
Videóhívása van a Ramstein légibázisról, Németországból.
Kapcsolja be!
Margo?
Sikerült.
A családom és én is kijutottunk. Köszönöm. Nagyon köszönöm.
Örömmel hallom, Szergej.
Rém izgalmas volt.
Az éjszaka közepén hoztak ki.
Egy órája szálltunk le itt.
Remélem, nem volt túl megterhelő a szüleidnek.
Nem, dehogyis. Épp ellenkezőleg.
Nem, nagyon izgalmasnak tartják.
Először ültek helikopteren.
Köszönöm.
Még egyszer köszönöm, Margo!
Nem tudom, hogyan hálálhatnám ezt meg neked.
Az mindegy. A lényeg, hogy minden rendben ment.
Hétvégére Amerikában leszünk.
Ez igazán…
csodás.
Alig várom, hogy elkezdődjön az amerikai életem.
Lesz mit megszokni.
Sejtem.
Alig várom.
Nemsokára találkozunk.
Igen, úgy lesz.
Viszlát, Szergej!
Ed, ebben a mutatványban az időzítés a nagy truváj.
Fontos, hogy a magasságodat ne a földet nézve akard megtippelni.
Rohadt gyorsan közeledik majd.
És nem hagyatkozhatsz a magasságmérő radarra sem,
mert gőzünk sincs, milyen terepre szállsz le.
Szóval, azt is kenheted a hajadra.
A horizontot nézd,
és ahhoz viszonyítva adj rá gyújtást!
Ha elhamarkodod, lófasz sem marad belőled,
ha eltökölöd, kiskanállal sem szednek össze.
Szerencsére már a karriered végén vagy, Ed.
Nem tartogat már az élet nagy meglepetéseket.
Isten veled, haver!
ADÁS VÉGE
Mol!
Be fog ez jönni?
Nem áltatlak, rohadt durva manőver lesz.
Amikor utoljára próbáltam ilyesmit,
falusi búcsúkban hoztam a frászt a jónépre mutatványos sétarepüléseken.
Miért nem lep meg, hogy ebben is utaztál?
Hogy a picsába ne! Bohócruha, szárnyon repülés, ahogy kell.
Más melóm nem volt, miután a faszkalapok lelőtték a Mercury 13-at.
Kidobtak az ajtón, visszamásztál az ablakon.
Ahogy mondod.
Elnézést!
- Amber? -Szia, Karen!
Bocs, hogy pont most zavarlak.
- Mi a baj? - Jimmy.
Pár perce hagyott üzenetet,
hadart, ideges volt.
Azt mondta, valami fura dolog történik a JSC-nél,
aztán megszakadt a hívás.
Nagyon aggódom miatta. Mostanában nagyon furcsán viselkedett.
Oké, vettem.
Öö, meglátom, mit tudok meg, jó?
Kösz, Karen.
Minden készen áll az indulásra?
- Aha. - Remek.
- Ed. - Igen?
Hadd menjek én!
’92 óta gyakorlatozom az MSAM-en. Jól ismerem.
- Kelly a lányom! - Tudom.
De az esélye, hogy visszajössz…
Nekem kellene mennem.
Ha valakinek vállalnia kell…
- az én kell, hogy legyek. - Miről beszélsz?
Otthon vár a feleséged, a gyereked. Előtted az élet.
Vita lezárva.
De…
- Erre most tényleg nincs időm… - Én voltam, Ed.
Mi voltál te? Mi a tökömről beszélsz?
Én nem csökkentettem a nyomást.
Nem Nick.
Micsoda?
Miattam robbant szét a fúró.
- Nem, nem, az kizárt. - Pedig igaz, Ed.
Mert megzavartak. Hibáztál.
Nem.
Láttam, ahogy nő a nyomás. De nem állítottam le.
Miért?
Én…
Kikapcsoltam a rádiót.
Nem tudom, miért. Dühös voltam.
Szét voltam csúszva.
Sajnálom, Ed.
Sajnálom.
Ed, kérlek! Kérlek! Muszáj megtennem!
- Muszáj nekem menni, Ed. - Nem!
- Kérlek, Ed! Muszáj! - Nem!
Ezek után azt hiszed, megengedem, hogy felszállj a lányommal?
- Én csak… Úgy gondoltam… - Gondoltad?
Nem gondolkodtál, te nyomorult pöcs!
Sajnálom, Ed!
Nem a lányom fog feloldozni a bűnöd alól!
Megmondom én, hogy lesz. Szépen visszahúzod a beled dolgozni,
és mindent elkövetsz, hogy a terv szerint haladjunk.
És amikor ezzel végeztünk…
akkor elszámolunk, Danny.
Érthető?
Nem hallom, bazmeg!
Igenis, uram!
Húzz innen a faszba!
Elnézést, uram!
Nem látott erre egy hosszú hajú srácot? Kockás ing, farmerdzseki.
- Nem, hölgyem. - Nem? Oké, kösz.
Bassza meg!
Hahó, itt Jimmy!
Hagyj üzenetet!
Ez jó. Küldjük fel a Boldogság völgye bázisra!
Az újratervezett ablakban lőjék fel Kellyt!
Figyelem!
Emlékszem, ahogy ott álltam, amikor Gene Kranz leállította a visszaszámlálást,
és mindenkit behívott ide az Apollo 11 kilövése előtt.
Na ja, vén vagyok már.
Soha nem fogom elfelejteni, amit akkor mondott.
„Nekünk kell a jövőért megküzdeni, és elnyerni azt.”
Nagyon igaza volt.
És most is igaza van.
Csak annyit szerettem volna mondani,
óriási megtiszteltetés
és kiváltság
együtt dolgozni az ittlevőkkel.
Köszönöm!
Aleida.
Tied a pálya!
Na jó, emberek,
műsor van!
Már csak pár percünk van, utána a kommunikációs csúszás miatt
nem tudunk felküldeni semmit,
szóval menjenek a legfrissebb pályaadatok,
és tisztázzuk le a Főnixszel, hogy látják-e az indítóállást!
MSAM-1 VARIÁCIÓ REPÜLÉSI PÁLYA
A. POLJETOV
Alekszej is ezt akarta volna.
Hiányzik.
Nekem is.
Nagyon büszke lenne rád.
EMELKEDÉS SÜLLYEDÉS
Hatvan másodperc a kilövésig.
Minden oké, kölyök?
Hát, ja. Csak a pályaválasztásomon gondolkodom.
Fog ez menni, Kel.
Boldogság völgye, itt a Főnix.
Minden rendszer működése nominális.
Pályasík igazodása jó. Röppálya stimmel.
Mehet a randevú.
Vettem, Főnix.
Tőlünk mehet minden.
Popeye…
Indulási engedély megadva.
Vettem. Meghajtó begyújtva. Üzemanyagtankok nyomás alatt.
- Apa. - Igen?
Szeretlek.
Én is szeretlek, kölyök.
Mindörökké.
Öt, négy, három, kettő, egy, gyújtás!
Nabazmeg!
TOLÓERŐ: ENERGIA
Röppálya a célra tart. Sebesség 122 méter per szekundum.
ÜZEMANYAG
Mindjárt simább lesz, Kel.
Üzemanyagszint alacsony.
Üzemanyag 30%-on.
Sebesség 2500 méter per szekundum.
Egy perc múlva leválás.
- Üzemanyagszint alacsony. - Gyerünk, gyerünk!
- Kel, készülj a leválásra! - Vettem.
Üzemanyagtank nyomása bekapcsolva.
Látom a Főnixet.
Mehet a leválás!
Kezdődik a móka, kölyök!
Végrehajtom a bukfencet.
Hajtómű leáll!
Biztonsági hám kioldva.
PMU-rakétákat bekapcsolni! Három, kettő, egy, mehet!
- Megvan! Megvan! - Igen!
Bent van a zsilipben.
Csont nélkül!
Jimmy. Jimmy. Jimmy. Jimmy.
- Hál’ istennek! - Oké.
- Húzzunk innen! - Jesszusom!
Gyere! Menjünk!
Istenem!
Fuss! Menj!
Nabazmeg!
Menj! Menj!
Biztonságiak!
Biztonságiak! Üdv!
Ott parkol egy szürke furgon, és van ott egy férfi is.
Vissza! Hátra! Mindenki hátra!
Süllyedés túl gyors.
Tizennégyezer méter.
Süllyedés túl gyors. Süllyedés túl gyors.
Tízezer méter. Süllyedés túl gyors.
Nyolcezer méter.
Süllyedés túlzottan gyors.
Háromezer méter.
Süllyedés túlzottan gyors.
Ezer méter. Emelkedjen!
Emelkedjen! Süllyedés túlzottan gyors.
Ötszáz méter. Emelkedjen! Emelkedjen!
Emelkedjen! Emelkedjen! Emelkedjen! Emelkedjen!
Friss jelentések szerint
bomba robbant a Johnson Űrközpontnál, Houstonban.
Úgy tűnik, több áldozat is lehet…
Az áldozatok száma egyelőre nem ismert.
Jelentések szerint akár…
Egy hatalmas autóbomba robbanhatott
a Johnson Űrközpont központi épülete előtt.
Egyelőre nem tudni, a robbanás hány ember halálát okozta.
Ki van ott? Ki az?
Andrew.
- Megsérült? - Igen. A fejem.
- Talpra tud állni? - Azt hiszem.
Jó. Mert akkor kiviszem innen.
Gyerünk!
Erre! Kövessék a hangom!
Még 25 lépés a lépcsőházig.
Nincs gáz, Andrew, megy ez. Nincs messze.
Itt a lépcsőház. Induljon lefelé!
Menjen le, majd ki az épületből! Valaki segítsen neki!
Visszamegyek a többiekért.
IGAZGATÓ
Ed!
Bomba robbant a JSC-nél.
Karen is ott volt.
Nagyon sajnálom.
HIÁNYZOL NYUGODJ BÉKÉBEN
Közös döntés volt, Danny. Így lesz a legjobb.
Havonta hoz valaki ellátmányt.
Értem.
1620-ban egy Mayflower nevű hajó
új világot keresve szelte át az Atlanti-óceánt.
Utasai egy része a múltja elől menekült,
mások az álmaikat követték.
Sok megpróbáltatáson mentek keresztül.
De összefogtak,
és a hátrahagyottak emlékét őrizve…
leküzdöttek minden akadályt.
A maroknyi ismeretlen,
akik jobb élet reményében érkeztek az Újvilágba,
lassan valami mássá,
többé lettek.
És a legvalószínűtlenebb helyen…
új otthonra találtak.
Szia!
És…
most mi lesz?
Gőzöm sincs.
A NASA ŰRKÖZPONTOT A HŐSI HALÁLT HALT MOLLY COBB UTÁN NEVEZTÉK ÁT
’Reggelt!
A feliratot fordította: Varga Attila